**Ministru kabineta noteikumu projekts**

**„Īpašās prasības diētiskajai pārtikai un tās papildu marķējumam, kā arī tās reģistrācijas, aprites un valsts nodevas samaksas kārtība”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | [Pārtikas aprites uzraudzības likuma](http://likumi.lv/doc.php?id=47184) 4.panta trešā daļa, 10.1daļas 3.punkts, 13.panta trešās daļas 3.punkts un 20.panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā ir Ministru kabineta 2010.gada 16.novembra noteikumi Nr.1053 „Noteikumi par īpašām prasībām diētiskajai pārtikai, kārtību, kādā reģistrē diētisko pārtiku, un valsts nodevu par diētiskās pārtikas reģistrāciju” (turpmāk – noteikumi Nr.1053).Saeima 2014.gada 23.oktobrī pieņēma likumu „Grozījumi Pārtikas aprites uzraudzības likumā”, kas stājās spēkā 2014.gada 26.novembrī. Ar grozījumiem Pārtikas aprites uzraudzības likumā tā 4.panta 10.1daļa un 13.panta trešā daļa ir izteikta jaunā redakcijā, tāpēc ir sagatavots jauns Ministru kabineta noteikumu projekts „Īpašās prasības diētiskajai pārtikai un tās papildu marķējumam, reģistrācijas, aprites un valsts nodevas samaksas kārtība” (turpmāk – noteikumu projekts).Pārtikas aprites uzraudzības likuma pārejas noteikumu 22.punkts nosaka, ka noteikumi Nr.1053 ir piemērojami līdz 2015.gada 30.novembrim.Ar noteikumiem Nr.1053 ir ieviesta Eiropas Parlamenta un Padomes 2009.gada 6.maija Direktīva 2009/39/EK par īpašas diētas pārtikas produktiem (pārstrādāta versija), kas atceļ Padomes 1989.gada 3.maija Direktīvu 89/398/EEK par dalībvalstu tiesību aktu tuvināšanu attiecībā uz īpašas diētas pārtikas produktiem (turpmāk – Direktīva [2009/39/EK](http://pro.nais.lv/naiser/esdoc.cfm?esid=31989L0398)).Vispārējās prasības diētiskās pārtikas marķēšanai ir noteiktas Ministru kabineta 2015.gada 3.marta noteikumos Nr.115 „Prasības fasētas pārtikas marķējumam”, kā arī Eiropas Parlamenta un Padomes 2011.gada 25.oktobra Regulā (ES) Nr.1169/2011 par pārtikas produktu informācijas sniegšanu patērētājiem un par grozījumiem Eiropas Parlamenta un Padomes Regulās (EK) Nr.1924/2006 un (EK) Nr.1925/2006, un par Komisijas Direktīvas 87/250/EEK, Padomes Direktīvas 90/496/EEK, Komisijas Direktīvas 1999/10/EK, Eiropas Parlamenta un Padomes Direktīvas 2000/13/EK, Komisijas Direktīvu 2002/67/EK un 2008/5/EK un Komisijas Regulas (EK) Nr.608/2004 atcelšanu. (turpmāk – Regula Nr.1169/2011).Noteikumu projekts pēc būtības nemaina līdzšinējo tiesisko regulējumu un atbilstoši pilnvarojumam tiek izdots kā jauns noteikumu projekts, ar kuru tiek pārņemtas noteikumu Nr.1053 prasības un saturs:1) atbilstoši grozījumiem Pārtikas aprites uzraudzības likumā **precizēta norāde, uz kādu likuma normu pamata sagatavots noteikumu projekts**;2) atbilstoši likumā dotajam pilnvarojumam precizēts noteikumu projekta 1.punkts, pārskatāmības nolūkā sakārtojot tiesību normas atbilstošās nodaļās.Noteikumu projekts regulē:1) īpašas prasības diētiskajai pārtikai un tās papildu marķējumam;2) kārtību, kādā reģistrē diētisko pārtiku, aptur vai ierobežo tās apriti un anulē reģistrāciju;3) valsts nodevas apmēru par diētiskās pārtikas reģistrāciju un valsts nodevas samaksas kārtību.Arī valsts nodevas apmērs par diētiskās pārtikas reģistrāciju un valsts nodevas samaksas kārtība netiek mainīta.  |
| 3. | Projekta izstrādē iesaistītās institūcijas | Pārtikas un veterinārais dienests  |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz pārtikas uzņēmumiem, kas darbojas diētiskās pārtikas aprites jomā, kā arī uz patērētājiem, kas lieto diētisko pārtiku.Pārtikas un veterinārais dienests uzrauga un kontroli noteikumu projektā ietvertās prasības atbilstoši Pārtikas aprites uzraudzības likumā noteiktajam.Mērķgrupas palielināšanās vai samazināšanās ir atkarīga no dažādiem faktoriem. Pārtikas kategorija, kas šobrīd ir noteikta kā „diētiskā pārtika”, ir daļa no uztura vai vienīgais uztura avots dažādām patērētāju grupām, apmierinot viņu uztura vajadzības kādā noteiktā laikposmā, piemēram, maisījumi zīdaiņiem, papildmaisījumi zīdaiņiem, medicīniskiem nolūkiem paredzēta pārtika vai pārtika ar samazinātu enerģētisko vērtību. |
| 2. | Tiesiskā regulējuma ietekme uz tautsaimniecību un administratīvo slogu | Salīdzinot ar noteikumos Nr.1053 jau paredzēto kārtību, šajā noteikumu projektā administratīvais slogs nemainās. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Pēc Pārtikas un veterinārā dienesta datiem, 2014.gadā 11 uzņēmumu iesniedza 55 paziņojumus par diētiskās pārtikas laišanu tirgū. 1. Aprēķinos ir izmantoti šādi pieņēmumi:1.1. vidējā darba alga privātajā sektorā, pēc[www.csb.gov.lv](http://www.csb.gov.lv) datiem, 2014.gadā bija EUR 740,00 mēnesī;1.2. mēnesī – 21 darbadiena;1.3. vienas stundas likme – 4,40 *euro*.1.4. viena paziņojuma aizpildīšana un nosūtīšana dienestam varētu aizņemt 0,5 h;1.5. C1 = (4,40 x 0,5 h) x 55 = 121 *euro* (iesniedz elektroniski);1.6. Cvidējais = 121 / 55= 2, 20 *euro* (viena paziņojuma administratīvās izmaksas uzņēmējam)2. Vidējā alga sabiedriskajā sektorā, pēc [www.csb.gov.lv](http://www.csb.gov.lv) datiem, 2014.gadā bija EUR 813,00 mēnesī;2.1. mēnesī – 21 darbadiena;2.2. vidējā stundas likme – 4,84 *euro;*2.3. viena paziņojuma izskatīšana dienestā aizņem 13 stundu;2.4. valsts pārvaldes administratīvās izmaksas ir šādas:C = (4,84 x 13 h) x 55 = 3460,60 *euro*2.5. Cvidējais =3460,60/ 55= 62,92 *euro*(viena paziņojuma administratīvās izmaksas dienestam) |
| 4. | Cita informācija | Nav. |

*Anotācijas III un IV sadaļa – projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Direktīva [2009/39/EK](http://pro.nais.lv/naiser/esdoc.cfm?esid=31989L0398);Regula Nr.1169/2011. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1. Eiropas Parlamenta un Padomes 2009.gada 6.maija Direktīva 2009/39/EK par īpašas diētas pārtikas produktiem (pārstrādāta versija).2. Eiropas Parlamenta un Padomes 2011.gada 25.oktobra Regula (ES) Nr.1169/2011 par pārtikas produktu informācijas sniegšanu patērētājiem un par grozījumiem Eiropas Parlamenta un Padomes Regulās (EK) Nr.1924/2006 un (EK) Nr.1925/2006, un par Komisijas Direktīvas 87/250/EEK, Padomes Direktīvas 90/496/EEK, Komisijas Direktīvas 1999/10/EK, Eiropas Parlamenta un Padomes Direktīvas 2000/13/EK, Komisijas Direktīvu 2002/67/EK un 2008/5/EK un Komisijas Regulas (EK) Nr.608/2004 atcelšanu. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2009/39/EK 1.panta 1.punkts | 1.1.apakšpunkts | Pārņemts pilnībā. | Projekta vienība neparedz stingrākas prasības. |
| Direktīvas 2009/39/EK 1.panta 2.punkts un 3.punkta ievaddaļa | 2.punkta ievaddaļa  | Pārņemts pilnībā. | Projekta vienība neparedz stingrākas prasības. |
| Direktīvas 2009/39/EK 1.panta 3.punkta „a” apakšpunkts | 2.1.apakšpunkts | Pārņemts pilnībā. | Projekta vienība neparedz stingrākas prasības. |
| Direktīvas 2009/39/EK1.panta 3.punkta „b” apakšpunkts | 2.2.apakšpunkts | Pārņemts pilnībā. | Projekta vienība neparedz stingrākas prasības. |
| Direktīvas 2009/39/EK1.panta 3.punkta „c” apakšpunkts | 2.3.apakšpunkts | Pārņemts pilnībā. | Projekta vienība neparedz stingrākas prasības. |
| Direktīvas 2009/39/EK 2.panta 1.punkts | 12.punkts | Pārņemts pilnībā. | Projekta vienība neparedz stingrākas prasības. |
| Direktīvas 2009/39/EK 2.panta 2.punkta ievaddaļa | 13.punkta ievaddaļa | Pārņemts pilnībā. | Projekta vienība neparedz stingrākas prasības. |
| Direktīvas 2009/39/EK 2.panta 2.punkta „a” apakšpunkts | 13.1.apakšpunkts | Pārņemts pilnībā. | Projekta vienība neparedz stingrākas prasības. |
| Direktīvas 2009/39/EK 2.panta 2.punkta „b” apakšpunkts | 13.2.apakšpunkts | Pārņemts pilnībā. | Projekta vienība neparedz stingrākas prasības. |
| Direktīvas 2009/39/EK 2.panta 2.punkta 3 ievilkumi | Nav jāpārņem. | Attiecas uz Eiropas Komisiju. | Nav attiecināms. |
| Direktīvas 2009/39/EK 3.panta 1.punkts  | 3.punkts | Pārņemts pilnībā. | Projekta vienība neparedz stingrākas prasības. |
| Direktīvas 2009/39/EK 3.panta 2.punkts | 6.punkts | Pārņemts pilnībā. | Projekta vienība neparedz stingrākas prasības. |
| Direktīvas 2009/39/EK 4., 5., 6. un 7.pants | Nav jāpārņem | Attiecas uz Eiropas Komisiju. | Nav attiecināms. |
| Direktīvas 2009/39/EK 8.panta 1.punkta 1.teikums | 14.punkta 1.teikums | Pārņemts pilnībā. | Projekta vienība neparedz stingrākas prasības. |
| Direktīvas 2009/39/EK 8.panta 1.punkta 2.teikums  | Nav jāpārņem | Attiecas uz Eiropas Komisiju. | Nav attiecināms. |
| Direktīvas 2009/39/EK 8.panta 2.punkts | 14.punkta 2.teikums | Pārņemts pilnībā. | Projekta vienība neparedz stingrākas prasības. |
| Direktīvas 2009/39/EK 9.panta 1.punkts un | 11.punkta ievaddaļa | Pārņemts pilnībā. | Projekta vienība neparedz stingrākas prasības. |
| Direktīvas 2009/39/EK 9.panta 2.punkts | 11.1.un 11.2.apakšpunkts | Pārņemts pilnībā. | Projekta vienība neparedz stingrākas prasības. |
| Direktīvas 2009/39/EK 9.panta 3.punkta ievaddaļa | 11.3.apakšpunkts  | Pārņemts pilnībā. | Projekta vienība neparedz stingrākas prasības. |
| Direktīvas 2009/39/EK 9.panta 3.punkta „a” apakšpunkts  | 11.3.1.apakšpunkts | Pārņemts pilnībā. | Projekta vienība neparedz stingrākas prasības. |
| Direktīvas 2009/39/EK 9.panta 3.punkta „b” apakšpunkts | 11.3.2.un 11.3.3.apakšpunkts | Pārņemts pilnībā. | Projekta vienība neparedz stingrākas prasības. |
| Direktīvas 2009/39/EK 9.panta 3.punkta ievilkums | 11.3.4.apakšpunkts | Pārņemts pilnībā. | Projekta vienība neparedz stingrākas prasības. |
| Direktīvas 2009/39/EK 9.panta 4.punkts | Nav jāpārņem. | Attiecas uz Eiropas Komisiju. | Noteikumu projekts šo jomu neskar. |
| Direktīvas 2009/39/EK 10.panta 1.punkts | 7.punkts | Pārņemts pilnībā | Projekta vienība neparedz stingrākas prasības. |
| Direktīvas 2009/39/EK 10.panta 2.punkts  | 8. un 9.punkts | Pārņemts pilnībā | Projekta vienība neparedz stingrākas prasības. |
| Direktīvas 2009/39/EK 11.panta 1.punkts un 1.punkta „a” apakšpunkts | 16. un 17.punkts | Pārņemts pilnībā. | Projekta vienība neparedz stingrākas prasības. |
| Direktīvas 2009/39/EK 11.panta „b” apakšpunkts | 18.punkts  | Pārņemts pilnībā. | Projekta vienība neparedz stingrākas prasības. |
| Direktīvas 2009/39/EK 11.panta „c” apakšpunkts | 19.punkts | Pārņemts pilnībā. | Projekta vienība neparedz stingrākas prasības. |
| Direktīvas 2009/39/EK 11.panta 2., 3. un 4.punkts | Nav jāpārņem. (Eiropas Komisija ir informēta, ka kompetentā iestāde Latvijā ir Pārtikas un veterinārais dienests.) | Attiecas uz Eiropas Komisiju. | Noteikumu projekts šo jomu neskar. |
| Direktīvas 2009/39/EK 12.panta 1.punkts | 15.punkts | Pārņemts pilnībā. | Projekta vienība neparedz stingrākas prasības. |
| Direktīvas 2009/39/EK 12.panta 2.punkts | Nav jāpārņem. | Nav pārņemts, jo Latvija neizmanto šo iespēju. | Noteikumu projekts šo jomu neskar. |
| Direktīvas 2009/39/EK 13.panta 1.punkts | 23.punkts | Pārņemts pilnībā. | Projekta vienība neparedz stingrākas prasības. |
| Direktīvas 2009/39/EK 13.panta 2. un 3.punkts | Nav jāpārņem. | Attiecas uz Eiropas Komisiju. | Noteikumu projekts šo jomu neskar. |
| Direktīvas 2009/39/EK 14.panta 1.punkts | 24.punkts | Pārņemts pilnībā. | Projekta vienība neparedz stingrākas prasības. |
| Direktīvas 2009/39/EK 14.panta 2.un 3.punkts  | Nav jāpārņem. | Attiecas uz Eiropas Komisiju. | Noteikumu projekts šo jomu neskar. |
| Direktīvas 2009/39/EK 15., 16., 17. un 18. pants | Nav jāpārņem. | Attiecas uz Eiropas Komisiju. | Noteikumu projekts šo jomu neskar. |
| Direktīvas 2009/39/EK I pielikuma A sadaļas 1.–4.punkts | 4.punkts un 4.1.– 4.4.apakšpunkts | Pārņemts daļēji.Par Direktīvas 2009/39/EK I pielikuma A sadaļas 5.punktā un B sadaļā minēto diētisko pārtikas grupu nav regulējuma Eiropas Savienības normatīvajos aktos, tāpēc tās nav minētas noteikumu projekta 4.punktā. | Projekta vienība neparedz stingrākas prasības. |
| Direktīvas 2009/39/EK II un III pielikums | Nav jāpārņem. | Attiecas uz Eiropas Komisiju. | Nav attiecināms. |
| Regula Nr.1169/2011 | 8., 10. un 11.punkta ievaddaļa | Pārņemts pilnībā. | Projekta vienība neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Eiropas Parlamenta un Padomes 2013.gada 12.jūnija Regula Nr.609/2013 par zīdaiņiem un maziem bērniem paredzētu pārtiku, īpašiem medicīniskiem nolūkiem paredzētu pārtiku un par pilnīgiem uztura aizstājējiem svara kontrolei, un ar ko atceļ Padomes Direktīvu 92/52/EEK, Komisijas Direktīvas 96/8/EK, 1999/21/EK, 2006/125/EK un 2006/141/EK, Eiropas Parlamenta un Padomes Direktīvu 2009/39/EK un Komisijas Regulas (EK) Nr.41/2009 un (EK) Nr.953/2009 atceļ Direktīvu 2009/39/EK ar 2016.gada 20.jūliju. Līdz ar to šis noteikumu projekts, kas pārņem Direktīvas 2009/39/EK prasības arī zaudē spēku ar 2016.gada 20.jūliju. |

*Anotācijas V sadaļas 2.tabula – projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika ievietots Zemkopības ministrijas tīmekļa vietnes [www.zm.gov.lv](http://www.zm.gov.lv) sadaļā „Sabiedriskā apspriešana” 2015.gada 27.martā. |
| 2. | Sabiedrības līdzdalība projekta izstrādē | Noteikumu projekts elektroniski tika nosūtīts saskaņošanai Veselīga uztura speciālistu asociācijai, Inovatīvo biomedicīnas tehnoloģiju institūtam, Patērētāju tiesību aizsardzības centram, Latvijas Pārtikas tirgotāju asociācijai, Latvijas diētas ārstu asociācijai, Latvijas Pārtikas uzņēmēju federācijai, Lauksaimnieku organizāciju sadarbības padomei, Starptautisko inovatīvo farmaceitisko firmu asociācijai, Latvijas Patentbrīvo medikamentu asociācijai, Aptieku attīstības biedrībai, Latvijas Uzturzinātnes speciālistu biedrībai, kā arī Latvijas Diētas un uztura speciālistu asociācijai. |
| 3. | Sabiedrības līdzdalības rezultāti | Noteikumu projektu atbalsta. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts tiks īstenots esošajās institūcijās ar to cilvēkresursiem. |
| 3. | Cita informācija | Nav. |

# Zemkopības ministrs J.Dūklavs

19.08.2015. 14:14

1912

I.Cine

67027146; Inara.Cine@zm.gov.lv